# யூலிசெசு (விண்கலம்)

## கருவிகள்

பன்னிரண்டு வெவ்வேறு கருவிகள் எசா, நாசா மையங்களிலிருந்து வந்தன. முதல் வடிவமைப்பு இரண்டு ஆய்கலங்களை அடிப்படையாகக் கொண்டிருந்தது. இவர்றில் ஒன்று நாசாவாலும் மற்றொன்று எசாவாலும் செய்யப்பட்டது , ஆனால் நாசா ஆய்வுக்கு நிதி வழங்கப்படவில்லை , இறுதியில் நீக்கப்பட்ட ஆய்கலக் கருவிகள் யூலிசெசில் பொருத்தப்பட்டன.  
- கதிரலை / மின்ம உணர்சட்டங்கள் (**Radio/Plasma antennas):**: இரண்டு பெரிலியம் செம்பு உணர்சட்டங்களும் கதிரியக்க ஓரகத்தி வெப்ப மின்னாக்கிக்கும் சுழல் அச்சுக்குச் செங்குத்தாக உடலில் இருந்து வெளிப்புறமாக நீட்டியபடிப் பொருத்தப்பட்டன. இது இருமுனையத்துடன் சேர்ந்து 72 மீட்டர்கள் (236 அடி) பரவியிருந்தது. உள்ளீடற்ற பெரிலியம் செம்பாலான மூன்றாவது உணர்சட்டம் உடலின் திசையில் இருந்து கிண்ணத்துக்கு எதிரே சுழல் அச்சில் பொருத்தப்பட்டது. இது 7 மீட்டர் (24 அடி) நீளமுள்ள ஒருமுனை உணர்சட்டம் ஆகும். மின்ம வெளியீடும் இந்த அளவிடப்பட்ட கதிரலைகள் அல்லது விண்கலத்தின் மீது கடந்து செல்லும்போது மின்மம் தானாகவே வெளியிடும் மின்ம அலைகளை, இந்த அலைவாங்கிக் குழு நேமி முதல் 1 MHz மாறுமினோட்டம் வரை ஆயும் உணர்திறன் கொண்டது.
- **செய்முறைச் சட்டம் Experiment Boom):** மின்னாக்கிக்கு எதிரே விண்கலத்தின் கடைசி முனையிலிருந்து நீட்டிக்கப்பட்ட மூன்றாவது வகை சட்டம் குறுகியதாகவும் மிகவும் கடினமானதாகவும் உள்ளது. இது 50 மிமீ (2 அங்குல) விட்டம் கொண்ட ஒரு உள்ளீடற்ற கரிம நாரிழைக் குழாய் ஆகும். வெள்ளிப் கம்பியை உடலுக்கு அருகில் வைத்திருப்பதை புகைப்படம் காட்டுகிறது. இது நான்கு வகையான கருவிகளைக் கொண்டுள்ளது. சூரிய எரிப்புகளிலிருந்து எக்சுக்கதிர்களைப் படிப்பதற்காக இரண்டு சிலிக்கான் காணிகளைக் கொண்ட ஒரு திண்மநிலை எக்சுக்கதிர்க் கருவி, வியாழனின் அரோரா காமா - கதிர் வெடிப்பு ஓர்வுக்கான இரண்டு வெவ்வேறு காந்தமானிகள், ஒரு எல்லியத் திசையன் காந்தமானி, ஒரு பாய வாயில் காந்தமானி , இரண்டு அச்சு காந்தத் தேட்டச் சுருள், உணர்சட்டம் ஆகியவை மாறுமின் காந்தப்புலங்களை அளவிடுகின்றன.
- உடலில் பொருத்தப்பட்ட கருவிகள் (**Body-Mounted Instruments):** மின்னன்க,ள் இயனிகளுக்கான காணிகள், நடுநிலை வளிமத் தூசி, அண்டக் கதிர்கள் காணிகள் ஆகியன அமைதியான விண்கலப் பகுதி உடலில் பொருத்தப்பட்டன.
- இறுதியாக , கதிரலைத் தகவல்தொடர்பு இணைப்பு (radio communications link) வழி ஈர்ப்பு அலைகளைத் டாப்ளர் பெயர்ச்சி மூலம் தேடப் பயன்படலாம். இதன் வழி கதிரலை மறைத்தல் மூலம் சூரியனின் வளிமண்டலத்தையும் ஆராயலாம். ஆனால் ஈர்ப்பு அலைகள் எதுவும் கண்டறியப்படவில்லை.
- மொத்த கருவியின் எடை 55 கிலோவாக இருந்தது.
- காந்தமானி **Magnetometer (MAG):** இது எல்லியக்கோளக் காந்தப்புலத்தை அளவிடுகிறது. வியாழனின் காந்தப்புலத்தின் அளவீடுகளையும் செய்தது. இரண்டு காந்தமானிகள் யூலிசெசின் காந்தப்புல அளவீடுகளைச் செய்தன. இவை எல்லியத் திசையன் காந்தமானியும் பாய வாயில் காந்தமானியும் ஆகும்.
- **சூரியக் காற்று மின்மச் செய்முறை** (**Solar Wind Plasma Experiment (SWOOPS):** சூரியக் காற்றை அனைத்து சூரியத் தொலைவுகளிலும் அகலாங்குகளிலும் மூன்று பருமானங்களிலும் இது கண்டறிந்தது. மேலும், இது நேர்மின் இயனிகளையும் மின்னன்களையும் அளவிட்டது.
- **சூரியக் காற் று இயனி** உட்கூற்றுக் கருவி (**Solar Wind Ion Composition Instrument) (SWICS)** இது சூரியக் காற்றில் உள்ளடங்கிய அணுக்கருக்களின், இயனிகளின் வெப்பநிலையையும் வேகத்தையும் அளக்கும்.
- ஒருங்கிணைந்த கதிரலை, மின்ம அலைக் கருவி (**Unified Radio and Plasma Wave Instrument) (URAP):** இது சூரியனில் இருந்துவரும் கதிரலைகளையும் விண்கலத்திற்கு அருகில் சூரியக் காற்றில் உருவாகும் மின்காந்த அலைகளையும் ஆய்வு செய்யும்.
- உயர் ஆற்றல் துகள் கருவிகள் (**Energetic Particle Instrument) (EPAC), GAS:** இவை எல்லியக்கோள உயர் ஆற்றல் துகள்களின் ஆற்றல் பாய்வையும் பகிர்வையும் ஆய்வு செய்தன. விண்மீன்களுக்கு இடையேயான தோற்றத்தின் சார்ஜ் செய்யப்படாத வளிமங்களை ( எல்லியம்) GAS கருவி ஆய்வு செய்தது.
- தாழ் ஆற்றல் இயனி, மின்னன் செய்முறை (**Low-Energy Ion and Electron Experiment (HI-SCALE):** எல்லியக்கோள ஆற்றல் பாய்ச்சல்கள், ஆற்றல் துகள்களின் பகிர்வு குறித்தமிது ஆய்வு செய்யும்.
- அண்டக் கதிர், சூரியக் துகள் கருவி (**Cosmic Ray and Solar Particle Instrument )(COSPIN):** எல்லியக்கோள ஆற்றல்மிக்க துகள்கள், விண்மீன் மண்டல அண்டக் கதிர்களின் ஆற்றல் பாய்வும் பகிர்வும் குறித்த ஆய்வை இது செய்யும்.
- சூரிய எக்சுக் கதிர் மற்றும் அண்டக் காமா - கதிர் வெடிப்புக் கருவி (**Solar X-ray and Cosmic Gamma-Ray Burst Instrument)(GRB):** காஸ்மிக் காமா கதிர் வெடிப்புகளையும் சூரிய எரிப்புகளிலிருந்து வரும் எக்ஸ் - கதிர்களையும் இது ஆய்வு செய்யும்.
- தூசி செய்முறை **(Dust Experiment)** **(DUST):** சூரியனிலிருந்தும் சூரிய அகலாங்குகளிலிருந்தும் உள்ள தொலைவின் சார்பாக, அவற்றின் பண்புகளை ஆராய, கோள்களுக்கு இடையேயும், விண்மீன்களுக்கு இடையேயும் உள்ள தூசிக் குறுணைகளின் நேரடி அளவீடுகளை இது செய்யும்..